OpenLLM-France/wikimedia huggingface dataset:
# Pablo García Moreno

Pablo García Moreno (Albacete, 31 de maig de 1985) és un futbolista castellà, que ocupa la posició de defensa.
Es va formar a les categories inferiors de l'Albacete Balompié, tot i que només ha jugat quatre partits de lliga amb el primer equip: un a la màxima categoria (04/05) i altres tres l'any posterior a Segona Divisió. Sense continuïtat al conjunt manxec, ha militat a l'Oriola CF. El 2009 fitxa pel Roquetas.

## Referències

* ↑ «Pablo García vestirá de rojo esta campaña» (en castellà). Diario de Almería, 16-06-2009. [Consulta: 17 març 2024].
* ↑ «Pablo Garcia, defensa del Roquetas, primer fichaje del CD Teruel» (en castellà). Eco de Teruel, 29-06-2011. [Consulta: 17 març 2024].
* ↑ «La U.D.Almansa se hace con los servicios del lateral Pablo García» (en castellà). BalonParado.es, 05-07-2013. [Consulta: 17 març 2024].
* ↑ «Pablo García deja la UD Almansa y ficha por La Roda CF» (en castellà). Almansa Deporte, 24-06-2014. Arxivat de l'original el 2014-10-31. [Consulta: 17 març 2024].
* ↑ «Pablo García regresa ilusionado a Segunda B con el 'Villa'» (en castellà). La Tribuna de Albacete, 03-08-2019. [Consulta: 17 març 2024].
# María Elena Romay

María Elena "Lina" Romay (16 de gener de 1919 - 17 de desembre de 2010) va ser una actriu i cantant mexicana. Va ser filla de Porfirio Romay, que aleshores treballava en el consolat de Mèxic a Los Angeles (Califòrnia, Estats Units). Va aparèixer en imatge real al curtmetratge de dibuixos animats "Señor Droopy" (1949).
Va actuar durant un temps amb Xavier Cugat abans de retirar-se. Va morir a l'edat de 91 anys, el 17 de desembre de 2010, de causes naturals en un hospital de Pasadena, Califòrnia.

## Referències

* ↑ «Lina Romay fanpage». Arxivat de l'original el 2016-10-28. [Consulta: 8 febrer 2017].
* ↑ "Xavier Cugat" in The Big Band Almamac, Da Capo Press, 1978, p. 90
* ↑ «Yahoo! notice of Lina Romay's death». Arxivat de l'original el 2010-12-27. [Consulta: 27 desembre 2010].
# Tŕnie

Tŕnie és un poble i municipi d'Eslovàquia que es troba a la regió de Banská Bystrica. La primera menció escrita de la vila es remunta al 1393.
# Musaranya del Transvaal

La musaranya del Transvaal (Crocidura maquassiensis) és una espècie de mamífer de la família de les musaranyes que es troba a Sud-àfrica, Eswatini i Zimbàbue.

## Bibliografia

* Fordham et al. (2006). Musaranya del Transvaal. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).
# Futbol a Haití

El futbol és l'esport més popular a Haití.
És dirigit per la Fédération Haïtienne de Football. Administra la selecció de futbol d'Haití i organitza la lliga haitiana de futbol. El principal èxit en la història del futbol haitià fou la classificació de la selecció per al Mundial de 1974.

## Competicions

* Lligues:
** Championnat National D1
** Championnat National D2
** Championnat National D3
** Campionat de Port-au-Prince
* Coupe d'Haïti

## Principals clubs

Clubs amb més campionats nacionals a 2019.
* Football Inter Club Association (Cap-Haïtien)
* Racing Club Haïtien (Port-au-Prince)
* Tempête FC (Saint-Marc)
* Baltimore SC (Saint-Marc)
* Don Bosco FC (Pétion-Ville)
* Violette Athlétique Club (Port-au-Prince)
* Aigle Noir Athlétique Club (Port-au-Prince)
* Victory Sportif Club (Port-au-Prince)
* AS Capoise (Cap-Haïtien)
* AS Mirebalais (Mirebalais)
* Racing FC Gonaives (Gônaïves)
* Roulado FC (La Gônave)
* América FC des Cayes (Cayes)
* Cavaly AS (Léogâne)

## Jugadors destacats

Fonts:
Des de 1960
* Jean-Claude Désir
* Guy Saint-Vil
* Philippe Vorbe
Des de 1970
* Eddy Antoine
* Claude Barthélemy
* Henri Françillon
* Guy François
* Ernst Jean-Joseph
* Wilner Nazaire
* Emmanuel Sanon
* Roger Saint-Vil
Des de 1980
* Arsène Auguste
* Daniel Cadet
Des de 1990
* Wagneau Eloi
* Golman Pierre
Des de 2000
* Alexandre Boucicaut
* Pierre Richard Bruny
* Frantz Gilles
* Jean-Jacques Pierre
Des de 2010
* Jean Sony Alcénat
* Monès Chéry
* Wilde-Donald Guerrier
* Jean-Eudes Maurice
* Johny Placide

## Principals estadis

| # | Estadi | Seu | Capacitat |
| 1 | Stade Sylvio Cator | Port-au-Prince | 10.500 |
| 2 | Parc Saint-Victor | Cap-Haïtien | 9.500 |

## Vegeu també

* Federació Haitiana de Futbol
* Selecció de futbol d'Haití

## Referències

* ↑ Minahan, James B. «Ethnic Groups of the Americas: An Encyclopedia: An Encyclopedia» p. 168, 2013. [Consulta: 8 abril 2017].
* ↑ Charles, Jacqueline. «Port-au-Prince: Spain vs Haiti, it’s more than just a soccer match - Haiti». MiamiHerald.com, 31-05-2013. [Consulta: 8 desembre 2013].
* ↑ Bondy, Filip. «An Outlier on a Big Soccer Stage, Haiti Is Eager to Take Its Shot at Brazil», 07-06-2016. [Consulta: 15 març 2017].
* ↑ «1974 FIFA World Cup Germany-Teams: Haiti». Arxivat de l'original el 17 de juny 2018. [Consulta: 5 agost 2015].
* ↑ «Haiti - List of Champions». RSSSF. [Consulta: 9 febrer 2019].
* ↑ «Haiti All Stars». pesmitidelcalcio.com. [Consulta: 9 febrer 2018].
* ↑ «Caribbean Countries Greatest All-Time Team». soccerfootballwhatever.blogspot.com. [Consulta: 9 febrer 2018].
# Asop de Frígia

Asop (grec antic: Ἀσωπός, llatí: Asopus) és el nom que rebia un dels dos rius que envoltaven la ciutat de Laodicea de Frígia, segons Plini el Vell, i que desemboquen al riu Licos. L'altre riu rebia el nom de Capros (llatí: Caprus).

## Referències

* ↑ Plini, Història Natural, V, 105.
* ↑ Smith, William (ed.). «Laodiceia». Dictionary of Greek and Roman Geography (1854). [Consulta: 30 desembre 2022].
# Pablo Gardey Peiró

Pablo Gardey Peiró (València, 1945) és un polític valencià.
Funcionari pertanyent a l'Escala d'Agents d'Extensió Agrària, del Servei d'Extensió Agrària, a les eleccions generals espanyoles de 1986 fou nomenat senador per la província de Castelló pel PSPV-PSOE en substitució de Luis Alcalá Gómez. Posteriorment fou nomenat Director provincial d'Agricultura, Pesca i Alimentació a Alacant fins al 1996. Actualment és president de la Societat d'Amics de la Serra Espadà.

## Referències

* ↑ Fitxa del Senat
* ↑ Orden de 5 de julio de 1996 por la que se acuerda el cese de don Pablo Gardey Peiró como Director Provincial de Agricultura, Pesca y Alimentación en Alicante
# Matylda Šínová

Matylda Šínová (Brno, 29 de març de 1933), de casada Matoušková i Růžičková, és una gimnasta artística txeca, ja retirada, que va competir sota bandera txecoslovaca durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà les set proves del programa de gimnàstica. Guanyà la medalla de bronze en la competició del concurs complet per equips, mentre fou sisena en el concurs per aparells equips. En la resta de proves finalitzà en posicions més endarrerides. Quatre anys més tard, als Jocs de Melbourne, tornà a disputar totes les proves del programa de gimnàstica. Destaca la cinquena posició en la competició del concurs complet per equips i la setena en el concurs per aparells equips, mentre en la resta de proves finalitzà en posicions més endarrerides. El 1960, a Roma, disputà els seus tercers i darrers Jocs Olímpics. Guanyà la medalla de plata en el concurs complet per equips.
En el seu palmarès també destaca una medalla de plata al Campionat del Món de gimnàstica artística de 1958.

## Referències

* ↑ «Olympedia – Matylda Matoušková-Šínová». [Consulta: 19 gener 2024].
* ↑ «Matylda Růžičková» (en txec). [Consulta: 19 gener 2024].
* ↑ «Matylda Růžičková - Profil osobnosti». [Consulta: 19 gener 2024].
# U-1

«U-1» té aquests significats:
* Submarí alemany de 1906, el primer U-Boot de la marina alemanya. Vegeu «SM U-1 (1906)».
* Submarí austrohongarès de 1909, el primer de la classe U-1. Vegeu «SM U-1 (1909)».
* Submarí alemany de 1915 del tipus UB I, transferit a la marina austrohongaresa i rebatejat com a U-10. Vegeu «SM U-10 (Àustria-Hongria)».
* Submarí alemany de 1915 del tipus UC I. Vegeu «SM UC-1».
* Submarí alemany de 1935 del tipus IIA. Vegeu «U-1 (1935)».
* Submarí alemany de 1961 del tipus 201. Vegeu «U-1 (1961)».
* Submarí alemany de 1967 del tipus 205. Vegeu «U-1 (1967)».
# Naoko Kawakami

Naoko Kawakami (川上 直子, 16 de novembre de 1977) és una exfutbolista japonesa.

## Selecció del Japó

Va debutar amb la selecció del Japó el 2001. Va disputar 48 partits amb la selecció del Japó. Ha disputat Copa del Món de 2003 i Jocs Olímpics d'estiu de 2004.

## Estadístiques

Selecció del Japó :
| Anys | Partits | Gols |
| 2001 | 10 | 0 |
| 2002 | 10 | 0 |
| 2003 | 14 | 0 |
| 2004 | 10 | 0 |
| 2005 | 4 | 0 |
| Total | 48 | 0 |

## Referències

* ↑ Japan Football Association(japonès)

## Enllaços externs

* Naoko Kawakami, Fitxa a Soccerway
# Medalla de la Campanya (1936-1939)

La Medalla de la Campanya 1936-1939, va ser una condecoració militar espanyola atorgada entre els anys 1938 i 1939, durant la Guerra Civil Espanyola, pel Govern Franquista. Va ser creada pel decret 192 de 26 de gener de 1937 (BOE número 99). Es lliurava per recompensar intervencions en operacions bèl·liques o serveis en línies de foc. Va tenir una única categoria però va comptar amb dues cintes diferents, una destinada a premiar accions d'avantguarda (combat) i una altra per a serveis en la rereguarda. Totes les cintes posseïen els colors de la bandera espanyola, amb els seus cants exteriors de color negre per mèrits de combat, o verd per a serveis en la rereguarda.

## Característiques

L'Ordre de 17 d'octubre de 1937 (BOE número 362) va establir la celebració d'un concurs per a la selecció del disseny de la insígnia d'aquesta medalla, concurs que es va declarar desert en l'Ordre de 27 de novembre de 1937. En l'Ordre Circular de 26 de març de 1938 (BOE número 522) va aprovar la realització d'un concurs per adquirir les insígnies per a aquesta medalla, el disseny de la qual i model de la cinta i passador ja havien estat establerts, arribant a reunir-se 50000. D'aquestes insígnies, 48000 es van destinar a recompensar mèrits d'avantguarda i 2000 serveis en la rereguarda.
Aquesta Medalla va ser feta en forma anònima per l'escultor espanyol José Herrero Sánchez, (Salamanca, 3 d'abril de 1910 - Olavarria (Argentina), 23 de juny de 1980).
La insígnia d'aquesta medalla era de forma circular i mesurava 37 mil·límetres de diàmetre i tres mil·límetres de grossor. En la seva part interior es trobava empavonada en negre amb alguns elements i la vora daurats.
En el seu anvers apareixia representat un lleó lluitant amb un drac al costat d'una falç i un martell, símbol del comunisme. Darrere de les figures del lleó i el drac podia observar-se la Creu Llorejada de Sant Ferran, realitzada en metall daurat i, en la part superior, un sol naixent acompanyat de la inscripció "17 juliol 1936" situada en el quadrant superior esquerre assenyalat per la Cruz Laureada. La vora es trobava decorat amb dues branques, una de llorer i una altra de roure.
En el revers figurava l'escut franquista amb l'Àguila de Sant Joan Evangelista en vol i fabricada en metall daurat, el jou i feix de fletxes, un casc de guerra i l'expressió "Arriba España". En la vora pot llegir-se la llegenda "GENESSMO FRANCO, VICTOR, UNA GRANDE LIBRE IMPERIAL ML.HSP.GLOR." (acrònim llatí que vol dir significa "A Major Glòria d'Espanya").

## Passadors

Passadors
| Mèrits en avantguarda (combat). | Mèrits en rereguarda. |

## Vegeu també

* Condecoracions d'Espanya
* Bàndol nacional
* Guerra Civil Espanyola

## Fonts i referències

* Medalla de la Campaña 1938 Guerra Civil Española. Imperio numismático, consultat el 4 de gener de 2013.
* Prieto Barrio, A. La Medalla de Campaña 1936-1939. OMNI, Revista numismática. N°5 (Setembre de 2012). ISSN 2104-8363. PP. 103-111. Consultat el 4 de gener de 2013.
# Quan bull la sang

Quan bull la sang (títol original en anglès: Never So Few) és una pel·lícula bèl·lica estatunidenca de John Sturges estrenada el 1959. És una adaptació de la novel·la homònima de Tom T. chamales, publicada el 1958. Ha estat doblada al català.

## Argument

Lluitant a la jungla birmana contra l'exèrcit imperial japonès, els capitans Reynolds (Frank Sinatra) i De Mortimer (Richard Johnson) tornen a Calcutta a buscar medicaments i un metge. Reynolds hi troba en una recepció una dona fatal, Carla Vesari (Gina Lollobrigida).
De tornada amb els seus homes, a la jungla, han de fer de cara als múltiples atacs japonesos molt mortífers i han de travessar la frontera xinesa malgrat les ordres, per neutralitzar els subministraments d'armes i de material. Després d'haver ordenat afusellar presoners com a represàlia, el capità Reynolds és portat a un tribunal militar però gràcies al suport del general Sloan (Brian Donlevy), és absolt i retroba Carla.

## Repartiment

* Frank Sinatra: Tom Reynolds
* Gina Lollobrigida: Carla Vesari
* Peter Lawford: Grey Travis
* Steve McQueen: Bill Ringa
* Richard Johnson: Danny de Mortimer
* Paul Henreid: Nikko Regas
* Brian Donlevy: el general Sloan
* Dean Jones: Jim Norby
* Charles Bronson: John Danforth
* Philip Ahn: Nautaung
* Robert Bray: el coronel Fred Parkson
* Kipp Hamilton: Margaret Fitch
* John Hoyt: el coronel Reed
* Whit Bissell: el capità Alofson
* James Hong: el general Chao
* Maggie Pierce: una infermera
* Isabel Cooley: la noia
* George Takei: El soldat a l'hospital

## Al voltant de la pel·lícula

* Frank Sinatra hauria volgut envoltar-se del seu habitual « Rat Paquet » per aquesta pel·lícula però només Peter Lawford va ser-hi, ja que Sammy Davis Jr va ser eliminat en l'últim moment i reemplaçat per Steve McQueen, famós des de poc gràcies a la sèrie Wanted: Dead or Alive

## Referències

* ↑ esadir.cat. Quan bull la sang. esadir.cat.
* ↑ «Never so few». The New York Times.
# Berthelsdorf

Berthelsdorf (alt sòrab: Batromjecy) és un antic municipi alemany que pertany a l'estat de Saxònia. El 2011 tenia 1.055 habitants. Es desconeix la data exacta de la seva fundació. El 2013 fou incorporat al municipi de Herrnhut.

## Referències

* ↑ «Berthelsdorf» (en alemany). Ciutat de Herrnhut. [Consulta: 18 agost 2024].
# Bandera de Nova Escòcia

La bandera de Nova Escòcia, creada el 1858, està formada per l'escut d'armes, atorgat a la colònia escocesa el 1625 pel rei Carles I d'Anglaterra i d'Escòcia, sobre un sautor blau damunt un camp blanc.
L'ensenya de la moderna província canadenca, és una simple inversió de la figura, el sautor, i el fons de la bandera d'Escòcia (la creu de sant Andreu sobre un camp blau) carregada amb un escussó amb les armes reial d'Escòcia (un escut d'or amb un lleó rampant de gules envoltat d'una doble vora decorada amb flors de lis també de gules).
Malgrat l'ús continu de la bandera per representar la província des de 1858, la bandera no va ser reconeguda pel govern provincial de Nova Escòcia com a bandera oficial provincial al maig de 2013, a través de la Llei de Bandera Provincial (Provincial Flag Act, Bill 82), a partir d'un projecte d'investigació escolar en què es va adonar que ningú havia reconegut la bandera oficialment en 155 anys d'ús.

## Colors

No s'especifiquen els codis de color Pantone per al blanc de la bandera
| Model de color | Blau | Groc | Vermell | Blanc |
| Pantone | 293C | 122C | 186C | Blanc |
| RGB | 0, 61, 165 | 254, 209, 65 | 200, 16, 46 | Blanc |
| HTML | 003DA5 | FED141 | C8102E | Blanc |
Els codis de color RGB i HTML s'han extret de les indicacions dels codis de color Pantone.

## Banderes similars

* Escòcia, (Gran Bretanya)
* Illa de Tenerife, (Illes Canàries, Espanya)
* Scottish Australian Heritage Council, (Austràlia)
* Disseny no oficial utilitzat pels seguidors del Tartan Army.
* Sint-Oedenrode, (Països Baixos)

## Referències

* ↑ «Nova Scotia» (en anglès). The Flags of Canada. Alistair B. Fraser. [Consulta: 5 novembre 2015].
* ↑ «Shield of Arms» (en anglès). The Nova Scotia Legislature. Arxivat de l'original el 16 de juliol 2015. [Consulta: 5 novembre 2015].
* ↑ «The flag of Nova Scotia» (en anglès). The Nova Scotia Legislature. Arxivat de l'original el 16 de juliol 2015. [Consulta: 5 novembre 2015].
* ↑ «An Act Respecting the Official Flag of Nova Scotia» (en anglès). The Nova Scotia Legislature. Arxivat de l'original el 4 de març 2016. [Consulta: 5 novembre 2015].
* ↑ «Nova Scotia's provincial flag confirmed 155 years later» (en anglès). CBC News, 08-05-2013 [Consulta: 5 novembre 2015].
* ↑ «Public Flag, Tartan Images». Communications Nova Scotia. Government of Nova Scotia, 29-05-2007. Arxivat de l'original el 2 desembre 2009. [Consulta: 9 desembre 2009].

## Vegeu també

* Símbols de Nova Escòcia
* Llista de les banderes del Canadà
# Mastacembelus pantherinus

Mastacembelus pantherinus és una espècie de peix pertanyent a la família dels mastacembèlids.

## Descripció

* Fa 33,4 cm de llargària màxima.
* 37-40 espines i 82-92 radis tous a l'aleta dorsal.
* 3 espines i 79-81 radis tous a l'anal.
* Nombre de vèrtebres: 97-100.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: llac Indawgyi (Myanmar).

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Britz, R., 2007. Two new species of Mastacembelus from Myanmar (Teleostei: Synbranchiformes: Mastacembelidae). Ichthyological Exploration of Freshwaters, 18 (3): 257-268.
* 1 2 3 4 FishBase (anglès)

## Enllaços externs

* Catalogue of Life Arxivat 2016-03-11 a Wayback Machine. (anglès)
* AQUATAB
# Mas del Pinaret

Mas del Pinaret és una masia situat al municipi d'El Perelló, a la comarca catalana del Baix Ebre.

## Referències

* ↑ Nomenclàtor oficial de toponímia major de Catalunya (2003), pàg. 318 i 319.
# Quan els dinosaures dominaven la terra

Quan els dinosaures dominaven la terra (títol original en anglès: When Dinosaurs Ruled the Earth) és una pel·lícula fantàstica britànica dirigida per Val Guest i estrenada el 1970. Ha estat doblada al català.

## Argument

En una cerimònia de sacrifici al Déu Sol, Sanna escapa a la seva sort llançant-se al mar. És recollida per una tribu amb un home de qui s'enamora: Tara. Però la gelosia de l'expromesa d'aquest l'obliga de nou a fugir. La pel·lícula finalitza amb una gran tempesta i terratrèmol produït per la creació de la lluna, fenomen que en realitat es va donar molt abans de l'aparició de la vida a la terra. «Un cúmul de despropòsits científics que […] només té la intenció d'entretenir com a la pel·lícula fantasiosa que és.»

## Repartiment

* Victoria Vetri: Sanna
* Robin Hawdon: Tara
* Patrick Allen: Kingsor
* Drewe Henley: Khaku
* Sean Caffrey: Kane
* Magda Konopka: Ulido
* Imogen Hassall: Ayak
* Patrick Holt: Ammon
* Jan Rossini: Fille de Rock
* Carol Hawkins: Yani
* Maria O'Brien: Omar

## Premis i nominacions

* 1972: candidat a l'Oscar als millors efectes visuals per Roger Dicken i Jim Danforth

## Referències

* ↑ «Quan els dinosaures dominaven la terra». Llibre d'estil esadir.cat. Corporació Catalana de Mitjans Audiovisuals.
* ↑ «When dinosaurs ruled the earth» (en anglès). American Film Institue. [Consulta: 8 setembre 2018].
* ↑ Carol, Francesc «Cavernícoles i cinema». El Cinèfil, 06-10-2017.

## Bibliografia

* Miller, Mark A. «When Dinosaurs Ruled the Earth». A: Gary J. Svehla. Guilty Pleasures of the Horror Film (en anglès). Baltimore, MD: Midnight Marquee & BearManor Media, 2018.
# Louise von Ehrenstein

Louise von Ehrenstein (Viena, 17 de març de 1867 - Viena, 13 de febrer de 1944) fou una soprano austríaca, estrella de l'Òpera de l'Estat de Viena entre 1889 i 1901. Va actuar àmpliament per Itàlia en papers wagnerians. Va albergar un saló de música a la Vila Louise, el seu palau a Döbling. Fou una de les integrants dels animats intercanvis literaris a casa d'Alma Mahler amb Franz Werfel i amb Josephine i Julius Korngold.
Va actuar al Gran Teatre del Liceu de Barcelona.

## Referències

* ↑ Dades a bmlo.lmu.de
* ↑ «Dades i fotografies». Arxivat de l'original el 2016-03-03. [Consulta: 16 agost 2012].
* ↑ Biografia a arcadja.com
# Burmanniàcies

Burmanniaceae és una família de plantes amb flors monocotiledònies, conté un centenar d'espècies herbàcies en uns 12 gèneres. Són espècies més sovint de color vermell que no pas de color verd. Són espècies micoheterotròfiques. Estan principalment distribuïdes per l'Hemisferi Sud i creixen en ambients ombrívols tropicals. Moltes de les espècies estan amenaçades d'extinció.

## Clades

Burmanniaceae sensu stricto
* Apteria
* Burmannia
* Campylosiphon
* Cymbocarpa
* Dictyostega
* Gymnosiphon
* Hexapterella
* Marthella
* Mierisella
Afrothismia clade
* Afrothismia
TribU Thismieae
* Haplothismia
* Oxygyne
* Thismia
* Tiputinia

## Enllaços externs

* Burmanniaceae in the Flora of North America
# Bertheauville

Bertheauville és un municipi francès situat al departament del Sena Marítim i a la regió de Normandia. L'any 2007 tenia 120 habitants.

## Demografia
### Població

El 2007 la població de fet de Bertheauville era de 120 persones. Hi havia 32 famílies de les quals 12 eren parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 35 eren l'habitatge principal de la família i 10 eren segones residències. Tots els 42 habitatges eren cases. Dels 35 habitatges principals, 26 estaven ocupats pels seus propietaris i 9 estaven llogats i ocupats pels llogaters; 1 tenia dues cambres, 5 en tenien tres, 10 en tenien quatre i 19 en tenien cinc o més. 33 habitatges disposaven pel capbaix d'una plaça de pàrquing. A 15 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bertheauville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 4 | 45 a 49 | 8 |
| 8 | 40 a 44 | 4 |
| 4 | 35 a 39 | 8 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 8 |
| 4 | 5 a 9 | 12 |
| 0 | 0 a 4 | 0 |

## Economia

El 2007 la població en edat de treballar era de 81 persones, 45 eren actives i 36 eren inactives. De les 45 persones actives 41 estaven ocupades (29 homes i 12 dones) i 4 estaven aturades (3 homes i 1 dona). De les 36 persones inactives 11 estaven jubilades, 10 estaven estudiant i 15 estaven classificades com a «altres inactius».

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Bertheauville a l'INSEE.
* Évolution et structure de la population Fitxa amb el detall de dades de Bertheauville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.